**UČENJE NA DALJAVO GEO 7, 15. 4. 2020**

Lepo pozdravljen pri učenju geografije. Danes boš samostojno utrjeval snov o Aziji.

**Tvoje delo:**

* Za uvod si boš ogledal del filma, ki govori o Svilni cesti.

 *Po Svilni cesti niso prenašali le blaga kot so*[*začimbe*](https://sl.wikipedia.org/wiki/Za%C4%8Dimbe)*,*[*svila*](https://sl.wikipedia.org/wiki/Svila)*,*[*steklo*](https://sl.wikipedia.org/wiki/Steklo)*in*[*porcelan*](https://sl.wikipedia.org/wiki/Porcelan)*, s trgovino se je širila tudi*[*religija*](https://sl.wikipedia.org/wiki/Religija)*in*[*kultura*](https://sl.wikipedia.org/wiki/Kultura)*. Svilna cesta je bila vse prej kot cesta v naravi. Segala je od Sredozemlja do Kitajskih sušnih območij in puščav, ki so eden najbolj neprijaznih delov Zemlje, tekla je skozi požgane, brezvodne države in povezovala oaze med seboj. V letih 1273-1274 je*[*Marco Polo*](https://sl.wikipedia.org/wiki/Marco_Polo)*uporabil Svilno cesto za svoje potovanje na Kitajsko. Danes prihajajo številni turisti, ki si lahko ogledajo številne znamenitosti.* Film si ogledaš na tej povezavi: <https://www.youtube.com/watch?v=JZGv78iN6Bk>

* V zvezek boš **odgovoril na vprašanja** o Aziji.

 Pripravila sem vam vprašanja za ponovitev. Vprašanja, označena z **zvezdico**, so nekoliko težja, nanje **ne odgovarjate** vsi. Odgovore lahko zapišeš v wordovem dokumentu ali v zvezek. Zapisane odgovore poslikaj in pošlji, najpozneje do naslednjega dne. Pomagaj si z učbenikom. Uporabljaj zemljevid - (atlas, zemljevid sveta, zemljevid Azije iz SDZ).

**AZIJA – VPRAŠANJA ZA PONAVLJANJE**

1. Opredeli lego Azije (glede na ekvator in začetni ali griniški poldnevnik).
2. Kaj je značilno za površje Azije?
3. Na zemljevidu sveta (Azije, SDZ str. 104-105) pokaži: gorstva, nižavja, višavja in otočja.
4. Naštej in na zemljevidu pokaži, v katere toplotne pasove sega Azija.
5. Naštej dejavnike, ki vplivajo na podnebje.
6. \*Pojasni, zakaj je notranjost Azije puščavska.
7. Opiši rastlinstvo Azije.
8. Katera območja v Aziji so najgosteje in katera najredkeje poseljena?
\* Pojasni, zakaj.
9. Katere so posledice hitrega naraščanja prebivalstva v Aziji?
10. \* S katerimi ukrepi bi po tvojem mnenju lahko države omejile hitro naraščanje prebivalstva?
11. Kakšni so pogoji za kmetijstvo v Azij?
12. Naštej posledice hitrega gospodarskega razvoja posameznih držav.
13. Katere države imenujemo **mali azijski tigri**?
14. S pomočjo svetovnega spleta poišči 5 največjih (glede na število prebivalcev) mest v Aziji. Izpiši jih in poišči na zemljevidu.
15. \* S katerimi ukrepi bi po tvojem mnenju lahko države omejile hitro naraščanje prebivalstva.

Lahko rešiš še ostale manjkajoče naloge v SDZ. V e-učilnico vam bo dala dokument z rešitvami.

Uspešno delo ti želim, učiteljica Silva